
Csaphegesztett kötés vizsgálata, minőségbiztosítása

A feladat célja, hogy az MCE Nyíregyháza Kft. gyakorlatában alkalmazott csaphegesztési eljárás során előforduló hibák okainak feltárása és a javítandó csapok számának csökkentése. Az alkalmazott hegesztőgéppel 2 műszakban több száz csapot hegesztenek fel autópálya szakaszok-, illetve hidak felső lemezére, amit később bebetonoznak. Azonban a felhegesztett csapok között 10-15%- os a hiba arány, amit szabvány szerint javítani kell. A hibás csapok száma egy nap akár meghaladhatja a 100-at is. Ennek kijavítása jelentős mellékidőt vesz igénybe, ami nagymértékben visszafogja a termelést.
Szakmai gyakorlatom folyamán sikerül a hibák okait megtalálni és a javaslatot tenni a hibás csapok számának csökkentésére.
A dolgozat első része a csaphegesztés eljárásváltozatainak bemutatásával, fő alkalmazási területeivel foglalkozik, melyek a következőek:
- a csaphegesztés általános ismertetése,
- a csaphegesztés eljárásváltozatainak áttekintése.
A dolgozat második része a csaphegesztés elemzésével foglalkozik, melyek a következőek:
- csaphegesztés elemzése,
- kötéssel szemben támasztott előírások,
- a megengedhető és nem megengedhető eltérések okai.
A dolgozat utolsó része összefoglalja a kísérleti eredményeket és az azokból levonható következtetéseket, javaslatokat:
- hibák okainak feltárása és csökkentése,
- segédkészülék ismertetése,
- értékelés.
Az elért eredmények és a felvetődő újabb problémák kapcsán a kutatás folytatásának további iránya a segédkészülék továbbfejlesztése, egyszerűbb és felhasználó barátiabbá tétele, valamint a gyakorlatban való alkalmazásának bevezetése.



